Na podlagi priporočil objavljenih v publikaciji »Vzgoja in izobraževanje v Republiki Sloveniji v razmerah, povezanih s covid-19« (MIZŠ, Zavod za šolstvo, NIJZ) in ob upoštevanju Šolskih pravil ter hišnega reda na ŠC Postojna, ravnateljica OE/direktorica ŠC Postojna sprejemam

**ANEKS K ŠOLSKIM PRAVILOM NA ŠC POSTOJNA V ČASU IZVAJANJA POUKA V RAZMERAH POVEZANIH S COVID-19 (ŠOL.L. 2021/22)**

Aneks določa:

1. Hišni red v času izvajanja pouka po prilagojenem modelu B
2. Izvajanja pouka v primeru, da MIZŠ predvidi drugi model izvajanja izobraževanja
3. Pravila izvajanja pouka na daljavo

V vseh ostalih točkah veljajo sprejeta Šolska pravila na ŠC Postojna.

**Pod točko 1:**

**Splošna pravila hišnega reda:**

* Vhod v prostore šole se za dijake odpre ob 7.00.
* Pouk se izvaja v **MATIČNIH UČILNICAH.**  Matične učilnice se odprejo ob 7.15, za kar poskrbi učitelj, ki ima prvo uro pouk.
* Pouk se začne ob 7.30, zadnja, 8. ura se zaključi ob 14.35. Pouk je lahko tudi 9. šolsko uro (do 15.25) pri katerem od izbirnih maturitetnih predmetov, vajah pri naravoslovnih predmetih itd.
* Pouk lahko obiskujete **LE ZDRAVI** dijaki (brez znakov akutne okužbe dihal).
* Dijaki se samo testirajo enkrat tedensko oz. v skladu z navodili NIJZ.
* Dijaki, ki jim je bila s strani NIJZ-a odrejena samo izolacija ali karantena, morajo slediti navodilom NIJZ-ja in ne hodijo v šolo.
* V šolski objekt vstopajo **samo dijaki in zaposleni**, preostali le iz utemeljenih razlogov, po predhodni najavi in z zaščitno masko (obvezno je evidentiranje obiskovalcev in zagotovljeno spremstvo predstavnika šole).

**Vstop in gibanje po šoli**

* **Dijaki vstopajo v šolo** skozi glavni vhod **Z ZAŠČITNO MASKO**. Vstopajo posamično, z razmikom 1,5–2,00 m medsebojne razdalje. Ob vhodu si dijaki razkužijo roke.
* Dijaki **vstopajo** v šolo skozi **desna vhodna** vrata in **odhajajo** iz šole skozi **leva vhodna vrata**. Na vratih je ustrezna oznaka VHOD oz. IZHOD.
* Druženje in zadrževanje pred šolo in na hodnikih NI DOVOLJENO.
* Pouk se izvaja v **matičnih učilnicah**. Dijaki ob prihodu v šolo odidejo PO NAJKRAJŠI MOŽNI POTI do svoje matične učilnice. V razredu se posedejo k mizam po SEDEŽNEM REDU, ki ga dijaki skupaj z razredniki določijo prvi dan pouka in bo visel na vratih učilnic.
* V učilnici dijaki upoštevajo naslednja pravila: učilnice se pogosto zračijo, potrebno je redno umivanje in razkuževanje rok , vzdržuje se zadostna medosebna razdalja, upošteva se higiena kašlja, redno se čisti in razkužuje površine.
* Nošenje zaščitnih mask je obvezno za vse udeležence izobraževanja in vse zaposlene na vseh lokacijah ŠC Postojna (Sklep z dne 17.2.2021)
* Dijaki prinesejo s seboj v šolo vse, kar potrebujejo za izvajanje pouka. Garderobe se uporabljajo, vendar se dijaki v njih zadržujejo le kolikor je nujno potrebno. V garderobah je obvezna uporaba zaščitnih mask.
* Malica bo organizirana tako, da se upošteva ukrepe za preprečevanje širjenja virus (v učilnicah, v katerih se izvaja pouk oddelka). Pred malico si dijaki mizo razkužijo. Ko bodo epidemiološke razmere dovoljevale, se bo malica v celoti ali delno izvajala v jedilnici šole.
* Dijaki posamično uporabljajo WC, ki jim je dodeljen po učilnicah oz. traktih. Nošenje mask je pri uporabi WC-jev obvezno. Zadrževanje na WC-ju je prepovedano.
* V času pouka **dijaki ne smejo zapuščati šolske stavbe**. Če zapustijo šolo v času pouka, se v šolo ne smejo vračati.
* Po končanem pouku dijaki izstopate iz šole posamično. Pri tem ohranjajte stalno medsebojno razdaljo 1,5–2,0 m.

**Organizacija pouka predmetov, kjer se dijaki delijo v skupine**

* Pouk izbirnih predmetov poteka v skupinah, ki omogočajo zadostno medsebojno razdaljo v učilnicah in katerih sestava se ne spreminja. Učitelj vodi natančno evidenco prisotnih dijakov.
* Za izvedbo praktičnega pouka se za specializirane učilnice (računalniške učilnice, laboratorij, delavnica) pripravi protokol uporabe prostorov in opreme. Za pripravo protokola so zadolženi učitelji in laboranti, ki uporabljajo navedene prostore. Protokole se posreduje v vednost predstojnika in ravnatelja. Z navodili za izvajanje ukrepov v specializiranih učilnicah se seznani dijake. Navodila se obesi na vrata učilnice. Urnik se ustrezno prilagodi, da se zagotovi čim manjše število skupin v enem dnevu.
* Pouk športne vzgoje lahko poteka v športni dvorani, v stalnih skupinah. Garderobe je potrebno pred vsako skupino očistiti in razkužiti.

**Pod točko 2:**

V primeru spremenjenih zdravstvenih razmer se na šoli v skladu z navodili MIZŠ-ja izvaja pouk po prilagoditvah, kot jih predvidevata model C oz. model D. Prilagoditve po navedenih modelih so predstavljene v publikaciji «Vzgoja in izobraževanje v Republiki Sloveniji v razmerah, povezanih s covid-19«, avgust 2021. Za potrebe izvajanja izbranega modela na šoli se Šolski red na ŠC Postojna po potrebi dopolni.

V obeh primerih se predvideva izvajanje pouka na daljavo, delno ali v celoti.

**Pod točko 3:**

Pouk na daljavo se na ŠC Postojna izvaja po naslednjih pravilih:

* Pouk na daljavo se izvaja po urniku. V primeru daljšega izvajanja pouka na daljavo se urniki ustrezno prilagodijo.
* Informacije o delu na daljavo se dijakom posreduje po **e-pošti preko e-Asistenta.**
* Razrednik je dolžan spremljati delo razreda in tedensko poročati vodstvu o delu v posameznem razredu.
* Učitelji posredujejo dijakom **gradivo za delo v e-učilnice**, kamor dijaki tudi praviloma oddajajo domače naloge.
* Del pouka se izvede preko video konferenc. Za izvedbo video konferenc se pripravi urnik. Dijaki imajo lahko v enem šolskem dnevu največ pri treh predmetih organiziran pouk na tak način. V primeru izvedbe večjega števila ur preko videokonferenčnega sistema se učitelji dogovorijo z dijaki in o tem obvestijo vodstvo šole. Prisotnost dijakov na video konferenci je obvezna in se evidentira v e-dnevnik.
* Ocenjevanje znanja se lahko izvede tudi preko video konference, pri čemer je potrebno zagotoviti javnost ocenjevanja.
* Pri delu preko video konference se morajo dijaki identificirati in uporabljati zvok in sliko. V primeru, da imajo težave tehnične narave, o tem obvestijo razrednika, ki posreduje informacijo vodstvu šole.

**Kršenje določil** navedenih v Aneksu k šolskim pravilom na ŠC Postojna v času izvajanja pouka v razmerah, povezanih s covid-19, **se šteje med težje kršitve in se ustrezno sankcionira.**

V ostalih točkah veljajo že sprejeta pravila Šolskega reda na ŠC Postojna.

Aneks stopi v veljavo s 1.9. 2020 in velja do preklica oz. dokler to narekujejo državni predpisi.

Aneks je bil posodobljen v skladu z navodili za šol.l. 2021/22 in stopi v veljavo s 1.9. 2021.

Ravnateljica:
Helena Posega Dolenc

Postojna, 25. avgust 2021